50 രൂപക്ക് സാരികോവിഡ് നിയന്ത്രണം ലംഘിച്ച് തടിച്ചുകൂടിയത് 5000 സ്ത്രീകള് 50 രൂപയ്ക്ക് സാരികള്.കേട്ടപാതി കേള്ക്കാത്ത പാതി കടയിലേക്ക് എത്തിയത് 5000 സ്ത്രീകള്.തമിഴ്നാട്ടില് ആലങ്കുളത്തെ ഒരു ടെക്സ്റ്റൈല് ഷോപ്പിന്റെ ഉടമയാണ് സ്ത്രീകളെ പ്രലോഭിപ്പിക്കുന്ന ഓഫര് മുന്നോട്ട് വച്ചത്.എന്നാല് ഒടുവില് പണി കിട്ടിയത് കടയുടമയ്ക്കു തന്നെ.കോവിഡ് മാനദണ്ഡങ്ങള് ലംഘിച്ച് 5,000 ലധികം സ്ത്രീകള് കടയില് തടിച്ചുകൂടിയതിനാല് 10,000 രൂപ പിഴയാണ് പോലീസ് ചുമത്തിയിരിക്കുന്നത്.തമിഴ്നാട് ആലങ്കുളം വസ്ത്രവ്യാപാര കേന്ദ്രത്തിലാണ് സംഭവം.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ താലൂക്ക് ഓഫീസിന് എതിര്വശത്തും പോലീസ് സ്റ്റേഷനില് നിന്ന് 800 മീറ്റര് അകലെയുമുള്ള ഷോപ്പില് ആദ്യ 3,000 എത്തുന്നവര്ക്ക് 50 രൂപയ്ക്ക് സാരികള് എന്നായിരുന്നു ഓഫര്.ആലങ്കുളത്തുനിന്നും ചുറ്റുമുള്ള ഗ്രാമങ്ങളില്നിന്നും അയ്യായിരത്തിലധികം സ്ത്രീകള് രാവിലെ തന്നെ കടയിലെത്തി. എന്നാല് അവരാരും കൃത്യമായി മാസ്ക് ധരിക്കുകയോ സാമൂഹിക അകലം പാലിക്കുകയും ചെയ്തിരുന്നില്ല. ഒടുവില് തിരക്ക് നിയന്ത്രിക്കാന് പോലീസ് ഉദ്യോഗസ്ഥരെ നിയോഗിക്കേണ്ടിവന്നു.സംഭവത്തെ തുടര്ന്ന് ഉദ്യോഗസ്ഥര് ഉടമയ്ക്ക് 10,000 രൂപ പിഴ ചുമത്തി. ആരോഗ്യ ഉദ്യോഗസ്ഥര് പിഴ ചുമത്തിയതിനാല് ഞങ്ങള് കട സീല് ചെയ്തില്ലെന്ന് ആലങ്കുളം തഹസില്ദാര് പരിമള പറഞ്ഞു. ടെക്സ്റ്റൈല്സ് ഷോപ്പിന്റെ ഉടമയ്ക്കും മാനേജര്ക്കും എതിരെ ആലങ്കുളം പോലീസ് കേസെടുത്തതായി പോലീസ് സൂപ്രണ്ട് ആര് കൃഷ്ണരാജ് പറഞ്ഞു.